# Pablo Marí Villar

Pablo Marí Villar (Almussafes, València, 31 d'agost de 1993) és un futbolista professional valencià. Juga de defensa i el seu equip actual és l'Arsenal FC.

## Trajectòria

Central format al planter del Real Mallorca. El 2012, signa amb el Nastic de Tarragona, sent el jugador amb més minuts del club tarragoní en les següents temporades. La temporada 2014/15, va ascendir a Segona A, disputant 3.426' repartits en 39 partits i en tots va ser titular, portant tres temporades en l'entitat. La idea del club és mantenir el bloc que ha aconseguit l'ascens a Segona A i així poder donar-li continuïtat, així que el jugador en 2015, renova per tres temporades més fins a juny de 2018. Va marcar el seu primer gol com a professional el 21 d'agost de 2015, en una victòria per 2-1 sobre el Tenerife. L'agost de 2016, és transferit al Manchester City, de la Premier League, però l'endemà mateix, després d'una llarga negociació, és cedit al Girona FC. Malgrat tenir un any més de contracte, es va ser novament cedit, aquesta vegada al NAC Breda.
El juliol de 2018 va acumular la seva tercera cessió després de ser prestat al Real Club Deportivo de La Coruña una temporada amb opció de compra.

### C. R. Flamengo

Després d'estar a punt d'assolir l'ascens amb el conjunt gallec, el juliol de 2019 va marxar al Clube de Regatas do Flamengo. El 23 de novembre del mateix any es va convertir en el primer futbolista espanyol a guanyar la Copa Libertadores després que el Flamengo derrotés a River Plate en la final.

### Arsenal Football Club

El 29 de gener de 2020 l'Arsenal FC va anunciar la seva arribada com cedit fins al final de la temporada 2019-20 amb opció de compra. Va debutar el 2 de març en la victòria 0-2 davant el Portsmouth en partit corresponent als vuitens de final de la FA Cup. El 24 de juny el conjunt londinenc va anunciar que havia fet efectiva aquesta opció de compra i que, per tant, adquiria al jugador en propietat.
El 19 de gener de 2022 va abandonar l'equip londinenc per a jugar cedit en l'Udinese Calcio d'Itàlia fins al final de la temporada. La següent va continuar al país transalpí després de recalar en l'AC Monza, que tenia l'obligació de comprar-ho si es complien determinats objectius.

### Cessions a Udinese i Monza

El 20 de gener de 2022, Marí va fitxar pel club italià Udinese Calci de la Sèrie A a títol de préstec fins a la fi de la temporada 2021-22. Va debutar amb els bianconeri el 6 de febrer en una victòria per 2-0 davant el Torino. El 27 d'abril, va marcar el seu primer gol davant la Juventus FC, marcant l'únic gol del 1-0 davant la "Vella Senyora" (Vecchia Signora en italià).
L'11 d'agost, va ser cedit a l'acabat d'ascendir Monza de la Sèrie A. Va fer el seu debut amb el club el 14 d'agost, com a titular en la derrota per 2-1 en la Sèrie A davant el Torino. Va marcar el seu primer gol amb la Brianza el 9 d'octubre, en la victòria a casa sobre el Spezia Calcio per 2-0.

### Víctima d'apunyalament

En el 27 d'octubre del 2022, mentre estava de compres al costat de la seva esposa i el seu fill en un supermercat a Assago (Llombardia) va ser apunyalat ell per l'esquena juntament amb altres 4 persones, resultant mort un treballador. Va ser internat a l'hospital major de Niguarda a Milà en el qual va rebre un tractament i va ser donat de baixa per dos mesos.

## Clubs

| Club | País | Any |
| Reial Club Deportiu Mallorca B | Catalunya | 2011-2013 |
| Club Gimnàstic de Tarragona | Illes Balears | 2013-2016 |
| Manchester City FC | Anglaterra | 2016-2019 |
| Girona FC (cedit) | Catalunya | 2016-2017 |
| NAC Breda (cedit) | Països Baixos | 2017-2018 |
| RC Deportivo de La Coruña (cedit) | Galícia | 2018-2019 |
| CR Flamengo | Brasil | 2019-2020 |
| Arsenal FC (cedit) | Anglaterra | 2020 |
| Arsenal FC | Anglaterra | 2020- |
| Udinese Calcio (cedit) | Itàlia | 2022 |
| A. C. Monza (cedit) | Itàlia | 2022- |

## Referències

* ↑ «Pablo Marí renueva tres temporadas más con el Nàstic» (en castellà). Marca, 25-06-2015. [Consulta: 6 juny 2017].
* ↑ Bernad Suelves, Marc. «Oficial: Pablo Marí renueva por tres temporadas» (en castellà). As, 25-06-2015. [Consulta: 6 juny 2017].
* ↑ «Le vuelven a voltear un marcador» (en castellà). Marca, 30-08-2015. [Consulta: 6 juny 2017].
* ↑ «El Manchester City ficha a Pablo Marí del Gimnastic de Tarragona» (en castellà). Reuters, 16-08-2016. Arxivat de l'original el 16 d'agost 2016. [Consulta: 6 juny 2017].
* ↑ «El Girona anuncia el fitxatge de Pablo Marí que arriba cedit pel Manchester City». Diari de Girona, 16-08-2016. [Consulta: 6 juny 2017].
* ↑ «El Dépor anuncia el fichaje de Pablo Marí». BeSoccer, 01-07-2018. [Consulta: 23 novembre 2019].
* ↑ «El Flamengo oficializa la llegada de Pablo Marí tras dejar el Deportivo». La Voz de Galicia, 11-07-2019. [Consulta: 11 juliol 2019].
* ↑ «El exmallorquinista Pablo Marí, primer español en ganar la Libertadores». Mallorca Confidencial, 23-11-2019. [Consulta: 23 novembre 2019].
* ↑ «Pablo Mari to join the club on loan» (en anglès). Arsenal FC, 29-01-2020. [Consulta: 29 gener 2020].
* ↑ «El Arsenal, en el debut de Pablo Marí, accede a cuartos de la FA Cup». Marca, 02-03-2020. [Consulta: 2 març 2020].
* ↑ «Four players extend stay at club» (en anglès). Arsenal FC, 24-06-2020. [Consulta: 24 juny 2020].
* ↑ «Pablo Marí è bianconero» (en italiano). Udinese Calcio, 19-01-2022. [Consulta: 20 gener 2022].
* ↑ «Pablo Marí è biancorosso» (en italiano). A. C. Monza, 11-08-2022. [Consulta: 11 agost 2022].
* ↑ «Pablo Marí, del Arsenal al Udinese». Mundo Deportivo, 20-01-2022. Arxivat de l'original el 2022-10-28. [Consulta: 28 octubre 2022].
* ↑ «Pablo Marí: "En el Arsenal no he tenido suerte y uno debe tomar decisiones"». Marca, 07-02-2022. Arxivat de l'original el 2022-10-28. [Consulta: 28 octubre 2022].
* ↑ «Golazo de Deulofeu con Udinese y gol de Pablo Marí con el 'invencible' Monza». Marca, 09-10-2022. Arxivat de l'original el 2022-10-28. [Consulta: 28 octubre 2022].
* ↑ Efe. «Un mort i quatre ferits en un apunyalament a Milà, entre ells el futbolista valencià Pablo Marí». [Consulta: 29 octubre 2022].
* 1 2 EFE. «Cas Pablo Marí: Mor un dels ferits en l'atac a Milà», 28-10-2022. [Consulta: 29 octubre 2022].

## Enllaços externs

* Perfil oficial al Girona FC Arxivat 2017-06-29 a Wayback Machine.
* Pablo Marí Villar, Fitxa a Soccerway